Proiect de observare a berzelor

1. Cât timp stă barza în cuib?
- A zburat noaptea din cuib?
- De câte ori a zburat din cuib într-o zi?
- Cât timp a rămas în afara cuibului?
- Între două plecări, cât timp a rămas în cuib?
- Realizează un grafic al unei zile din viața berzei. Linia orizontală va desemna orele (24 h), iar cu o cariocă trasează linia care reprezintă activitatea păsării. Nu uita să marchezi răsăritul și apusul.

2. Noaptea în cuib
- În ce poziție își ține capul, ciocul?
- Pasărea este așezată sau stă în picioare?

3. Atenție la plecare
- Camera online este poziționată spre nord. În ce direcție zboară pasărea când pleacă din cuib?

4. Atenție la sosire
- Vine din aceeași direcție în care a plecat?
- Are ceva în cioc?
- Are vreun ritual când sosește la cuib?
 
5. Cuibul
- Din ce își construiește cuibul? (crengi, fân, frunze uscate, etc)
- Unde și cum așează aceste materiale (în jur, strânse grămadă, oriunde)?
- Unde așează fânul și materialele moi?

6. Atenție la cloncănit
- Când cloncănește?
- Ce mișcări face când cloncănește (cum își ține capul, ce face cu aripile,
dar cu ciocul)?

7. Igiena
- Are grijă la igienă?
- Cum elimină dejecțiile?
- Ce acțiuni întreprinde?

8. Viața de cuplu
- Părăsesc deodată sau pe rând cuibul?
- Cum se întâmpină când se reîntorc la cuib?

9. Ouăle
- Câte ouă au în cuib?
- Amândouă păsările clocesc ouăle?
- Mișcă ouăle?
- Fă un grafic cu perioada de clocit!

10. Puii
- După câte zile de clocit eclozează ouăle
- În graficul anterior, marchează data eclozării
- Ce concluzii ai?

11. Noile berze
- Ce culoare au?
- Ce culoare au ciocurile?
- Cum se mișcă?

12. Hrana micilor pui
- Cât de des primesc de mâncare?
- Ce fel de mâncare primesc puii?
- Cum are loc hrănirea?

13. Dezvoltarea puilor
- Când apar primele pene?
- Sunt diferențe de dezvoltare între pui?
- Când se ridică în picioare?
- Când încep să facă exerciții cu aripile?

14. Primele zboruri
- Când au plecat prima oară din cuib?
- Mai primesc mâncare de la berzele adulte?
- Dacă da, când se termină hrănirea din partea părinților?
- Până când se mai întorc la cuib?

15. Plecarea

- Când pleacă berzele?
- Pleacă împreună?